Il-Kummissjoni Ewropea llum iddeċidiet li toħloq ħażna strateġika tar-rescEU ta' apparat mediku bħal ma huma ventilaturi u maskri protettivi bħala għajnuna għall-pajjiżi tal-UE fil-kuntest tal-pandemija tal-COVID-19. Il-President Ursula von der Leyen qalet: “Bl-ewwel ħażna komuni Ewropea li qatt kien hemm ta' apparat mediku ta' emerġenza qegħdin nikkonvertu s-solidarjetà tal-UE f'azzjoni. Din se tkun ta' benefiċċju għall-Istati Membri kollha tagħna, u għaċ-ċittadini kollha tagħna. L-unika triq 'il quddiem hija dik li ngħinu lil xulxin.” Il-parti tat-tagħmir mediku fil-ħażna se tinkludi affarijiet bħal: Il-Kummissarju għall-Immaniġġjar tal-Kriżi Janez Lenarčič qal: “L-UE qed tieħu azzjoni biex takkwista aktar apparat għall-Istati Membri. Qegħdin nistabbilixxu ħażna tar-rescEU biex inkunu nistgħu nakkwistaw malajr il-provvisti meħtieġa biex niġġieldu l-coronavirus. Din il-ħażna se tintuża biex issostni lill-Istati Membri li jkunu qegħdin iħabbtuha ma' skarsezzi ta' apparat meħtieġ biex jiġu trattati pazjenti milquta bl-infezzjoni, jiġu protetti l-ħaddiema fil-kura tas-saħħa u tingħata biex il-firxa tal-virus tkun tista' titnaqqas. Il-pjan tagħna huwa li nimxu 'l quddiem mingħajr dewmien.” Kif taħdem il-ħażna tar-rescEU Barra minn hekk, skont il-Ftehim ta' Akkwist Konġunt, l-Istati Membri jinsabu fil-proċess li jixtru tagħmir protettiv personali, ventilaturi respiratorji u oġġetti meħtieġa għall-ittestjar tal-coronavirus. Dan l-approċċ koordinat jagħti lill-Istati Membri pożizzjoni qawwija meta jkunu qegħdin jinnegozjaw mal-industrija dwar id-disponibbiltà u l-prezz tal-prodotti mediċi. Il-passi li jmiss Hekk kif il-miżura ssir liġi nhar il-Ġimgħa, l-20 ta' Marzu, kull Stat Membru li jkun jixtieq jospita l-ħażniet tar-rescEU jkun jista' japplika għal għotja diretta mill-Kummissjoni Ewropea. L-għotja diretta tkopri 90 % tal-kosti tal-ħażna filwaqt l-10 % li jifdal jiġġarrbu mill-Istat Membru. Sfond rescEU hija parti mill-Mekkaniżmu tal-UE għall-Protezzjoni Ċivili li jsaħħaħ il-kooperazzjoni bejn l-Istati Parteċipanti fil-qasam tal-protezzjoni ċivili, bil-ħsieb li jittejbu l-prevenzjoni, it-tħejjija u r-reazzjoni għad-diżastri. Il-proposta taġġorna u ttejjeb ir-riżerva tal-assi tar-rescEU skont il-Mekkaniżmu tal-UE għall-Protezzjoni Ċivili li diġà tinkludi ajruplani u ħelikopters għat-tifi tan-nar. Permezz tal-Mekkaniżmu, il-Kummissjoni Ewropea għandha rwol kruċjali fil-koordinazzjoni tar-rispons għad-diżastri fl-Ewropa u lil hinn minnha. Meta l-iskala tal-emerġenza tisboq il-kapaċitajiet ta' reazzjoni ta' xi pajjiż, dan jista' jitlob assistenza permezz tal-Mekkaniżmu. Sal-lum l-Istati Membri kollha tal-UE jipparteċipaw fil-Mekkaniżmu, flimkien mal-Iżlanda, in-Norveġja, is-Serbja, il-Maċedonja ta' Fuq, il-Montenegro u t-Turkija. Sa mill-bidu tiegħu fl-2001, il-Mekkaniżmu tal-UE għall-Protezzjoni Ċivili rrisponda għal aktar minn 330 talba għall-assistenza fl-UE u barra minnha. Għal aktar informazzjoni Skeda informattiva: Il-Mekkaniżmu tal-UE għall-Protezzjoni Ċivili